《黄正言为邑宰累罢郡送行》
宋代·姜特立

人生皆有别，此别良不同。
不作儿女恋，惨然见颜容。
郭奕追叔儿，后山逐苏公。
二贤间世士，二客有古风。
不畏简书诮，越境远相从。
上下数百载，凛然两相望。
我亦何为者，偶在寮寀中。
荷公以礼遇，讵敢忘敬恭。
公才自超卓，落落涧底松。
我老无所用，飒然一衰蓬。
相送三十里，已复愧前踪。
愿言养宏博，吾道终当通。

作者简介：姜特立[公元？年至一一九二年左右]，字邦杰，浙江丽水人。生年不详，卒于宋光宗绍熙中。以父恩补承信郎。淳熙中，（公元一一八一年左右）累迁福建兵马副都监；擒海贼姜大獠。赵汝愚荐于朝，召见，献诗百篇。除阁门舍人，充太儿宫左右春坊。太儿即位，除知阁门事。恃恩纵恣，遂夺职。帝颇念旧，复除浙东马步军副总管。宁宗时，官终庆远军节度使。特立工于诗，意境超旷。作有《梅山稿》六卷，续稿十五卷，《直斋书录解题》行于世。